AksaraLLM/aksara-bahasa-daerah-v1 huggingface dataset:
Rukun Salat iku péranganing salat mau lan yèn ditinggalaké mula batal shalaté.

Rukun Salat ana telulas, ya iku:
 Ngadeg tumrap kang mampu, lan olèh lungguh utawa teturon tumrap kang pinuju lara
 Niat
 Takbiratul ihram, ya iku Allahu Akbar kang pisanan
 Maca Surat Al-Fatihah
 Ruku' sarta thuma'ninah (mandheg sedhéla)
 I'tidal (bangkit saka ruku' ngadeg tegak) sarta thuma'ninah
 Sujud kaping pindho sarta thuma'ninah
 Lungguh antarané rong sujud sarta thuma'ninah
 Lungguh kang pungkasan
 Shalawat marang nabi ing tasyahud pungkasan
 Salam kang pisanan
 Tertib (ndhisikaké kang dhisik lan mungkasaké kang sabanjuré)

Urutan
Ngadeg: maca niyat (sajeroning ati) 
Takbiratul Ihram (maca Allahu Akbar)
Do'a Iftitah (maca doa Iftitah:Innii wajjahtu wajhiya lilladzi fatharas samaawaati wal ardha haniifan musliman wamaa ana minal musyrikiin. Inna salaati wa nusukii wa mahyaayaa wa mamaatii lillaahi rabbil 'aalamiin. Laa syariikalahu wa bizdaalika umirtu wa ana minal muslimin.)
Ta'awwudz (disunnahaké maca: A'uudzu billaahi minasy syaithaanir rajiim)
Al Fatihah (Bismillaahirrahmaanirrahiim. Alhamdulillaahi rabbil'aalamin Arahmaanirrahiim Maaliki yawmiddiin Iyyaaka na'budu wa iyyaaka nasta'iin Ihdinash shiraathal mustaqiim Shirathal ladziina an'amta alaihim gahiril maghdhuubi'alaihin waladh dhaalliin Aaamiin) sabanjuré maca surat Al Qur'an.
Ruku {kanthi maca: Subhaana rabbiyal azhim (3x)) 
'I'tidal (Maca:Sami'allaahu liman hamidah. Rabaanaa walakal hamdu)
Sujud Pisanan (maca:Subhaana rabbiyal a'la (3x))
Lungguh ing Antara loro sujud (maca:Rabbighfirlii, warhamnii, wajburnii, warfa'nii, warzuqnii, wahdinii, wa'afinii, wa'fu'annii)
Sujud Kapindho (maca:Subhaana rabbiyal a'la (3x))
Ngadeg Ing Rakaat Kapindho (banjur maca:A'uudzu billaahi minasy syaithaanirrajiim diterusaké maca Surat Al Fatihah lan surat Al Qur'an)
Ruku ing Rakaat Kapindho (wacané padha karo ing rakangat pisanan)
Tangi saka Ruku (wacané padha karo ing rakangat pisanan)
Sujud Pisanan ing rakangat kapindho (wacané padha karo ing rakangat pisanan)
Lungguh ing antarané loro sujud ing rakangat kapindho (wacané padha karo ing rakangat pisanan)
Sujud Kapindho ing rakangat kapindho (wacané padha karo ing rakangat pisanan)
Lungguh tahiyyat (maca:At tahiyyaatu lillaah, wash shalawaatu waththayibaatu Assalaamu'alaika ayyuhan nabiyyu wa rahmatullaahi wa barakaatuh Assalaamu'alainaa wa'ala ibaadillahis shaalihiin Asyhadu anlaa ilaaha illallaah, wa asyhadu anna Muhammadan 'abduhu wa rasuuluh Allaahumma shalli 'alaa Muhammadin wa'alaa aali Muhammadin, kamaa shallaita 'alaa Ibraahim wa'alaa aali Ibrahim, wa baarik 'alaa Muhammadin, kama baarakta 'alaa Ibrahiima wa'alaa aali Ibraahima, fil 'aalamiina innaka hamiidun majiid.)
Salam (maca: Assalaamu 'alaikum warahmatullaahi wa barakaatuh sinambi mléngak manengen, lan maca:Assalaamu 'alaikum warahmatullaahi wa barakaatuh sinambi mléngak mangiwa)

Rujukan 

Salat
Rindu Purnama  iku filem drama kang disutradarai déning Mathias Muchus, diprodhusèri déning Putut Widjanarko, lan diprodhuksi déning Mizan Productions. Film iki dimainaké déning Salma Paramitha, Tengku Firmansyah, Ririn Ekawati, Titi Sjuman, Landung Simatupang, Ratna Riantiarno, Pietrajaya Burnama, Edwin, Jhody, Farril Ramadhan, Muzaki, Irfansyah, lan Tara Maulana.

Carita 
Purnama, bocah dalanan kang manggon ing omah singgah. Dhèwèké kena amnèsia wiwit ketabrak montoré Pak Surya, pangusaha kang kédanan kerja lan durung duwé bojo. Purnama ditulungi déning pak Pur, sopir pribadhiné pak Surya.

Nalika sibuk-sibuké nglakoni proyèk anyaré bareng Monik (30 taun), anaké Pak Roy (65 taun), sing duwé perusahaan property panggonané Pak Surya nyambut gawé, Pak Surya péngin supaya Purnama rikat-rikat anggoné mari supaya rikat lunga saka omahé. Surya pisanané mangkel karo anané Purnama, nanging alon-alon owah. Dhèwèké ngupaya nggolèki Purnama liwat gambar-gambar kang dilukis déning Purnama. Nanging Purnama minggat, iku kang gawé Pak Surya dadi gela. Patemonan kang sedhéla karo Purnama wis mènèhi kenangan kang jero banget. Pungkasané Pak Surya intensif nggolèki Purnama. Ing panggonan liya, Sarah lan bocah-bocah ing omah singgah uga nggolèki Rindu Purnama. Nganti ing sajiwining dina, Pak Surya ketemu karo Sarah. Pungkasané kekaroné iku uga nggolèki Rindu Purnama bebarengan. Rindu Purnama wusanané bali menyang omah Singgah dhéwé.

Cedhaké Pak Surya lan Sarah gawé Monik sujana. Asilé proyèk properti kang lagi dilakoni bebarengan karo Pak Surya, dikembangaké laladané nganti  kudu nggusur omah singgah. Pak Surya bingung ing sajeroning batiné amarga kudu milih Rindu Purnama, bocah dalanan lan omah singgah kang nasibé bakalan kagusur. Saliyané iku, dhèwèké bakal untung gedhé, karieré bakal apik, kanthi ditresnani dning Monik. Nalika arep digusur, wong-wong kang manggon ing saubengé omah singgah ngamuk kanthi gawa arit, penthung kayu, lan sapanunggalané. Banjur Pak Surya nggagalaké panggusuran amarga layang-layang kanggo nggusur iku ora sah. Wong-wong kabè padha seneng. Pungkasané Pak Surya lan Sarah nikah.

Cathetan sikil 

Filem
Drama
Indonésia
Ade Irawan kang duwé jeneng asli Arzia Dahar () ya iku aktris ing Indonésia. Ade Irawan iku aktris kang misuwur ing taun 60-an. Nganti tekan saiki, dhèwèké isih katon ing sinétron-sinétron TV.

Ning kauripan pribadiné, Ade Irawan urip bebrayanan karo almarhum Bambang Irawan, kang uga dadi sutradara. Ade Irawan nduwé anak loro, kang dijenengi Dewi Irawan lan Ria Irawan. Anak-anaké uga dadi artis filem nasional uga.

Film kondhang kang tau diperagakaké déning Ade Irawan kaya ta filem kang judhulé Tjinta Diujung Tahun, filem kang metu nalika taun 1965, Fajar Menyingsing, disiyarake nalika taun 1975, Jinak-jinak Merpati, disiyarake nalika taun 1975, Widuri Kekasihku, disiyarake taun 1976, Cinta Abadi, disiyarake taun 1976, lan esih ana manèh filem liyané kang tau dibintangi dhèwèké.

Sasuwené dhèwèké kalebu ing donya filem nalika taun 1960-an, Ade Irawan tau kerja bebarengan karo sutradara-sutradara kondhang ing Indonésia, kaya ta Sophan Sophiaan, Arizal, Wahyu Sihombing, Adisurya Abdy, Win Umboh, Putu Wijaya, Asrul Sani, lan uga garawané dhéwé Bambang Irawan.

Dhèwèké artis senior PARFI, salah sawijining pagaweané ya iku milihaké ketua umum.

Cathetan suku 

Aktor Indonésia
Wong Jakarta
Adelia Lontoh utawa Adelia Faturrahman () ya iku salah siji modhel lan aktris saka Indonésia.
Dhèwèké uga garwané musisi Duta Sheila On 7. Dhèwèké iku saka kulawarga artis, tuladhané Malisa Lontoh, Hayria Lontoh, Ananda Lontoh kang sakabehané meluni donya entertainment ing TV.

Babagan kauripan pribadiné, Adelia Lontoh urip bebrayanan karo vokalis grup musik kang jenengé Sheila On 7
Duta, nikah nalika tanggal 23 Juni taun 2003. Saka bebrayanan iku, sakloron duwé anak loro, lanang, wadon. Sing wadon dijenengi Aishameglio Duta Chiara lair tanggal 30 Agustus 2004 lan anak lanang kang lair ning tanggal 9 Oktober taun 2005.

KARIR 
Adelia miwiti pagaweyan saka dadi finalis GADIS Sampul (modhel). Dhèwèké anggoné dadi modhel kasil lan ndadèkaké dhèwèké misuwur, nuli Adelia dadi artis. Nanging, sawisé urip bebrayanan karo Duta, dhèwèké
mandhek saka pagaweyane dadi artis, lan saiki dhèwèké lan sakulawarga manggon ing Yogyakarta.

Cathetan suku 

Tokoh Saka Jakarta
Aktor Indonésia
Adhyaksa Dault () iku Mantri Nagara Pemuda lan Ulah raga ing Kabinet Indonésia Bersatu (2004–2009). Adhyaksa Dault nduwé garwa kang jenengé Mira Arismunandar, dhèwèké sadurungé tau nyambut gawé dadi penaséhat hukum. Nanging dhèwèké banjur nerusaké sekolahé manèh ing Program Magister Fakultas Ilmu Sosial dan Ilmu Pulitik Universitas Indonésia (FISIP UI). Dhèwèké olèh gelar Dhoktor (S3) saka Jurusan Teknik Kelautan Institut Pertanian Bogor (IPB) nalika taun 2007.

Bapak saka Umar Adiputra Adhyaksa lan Fakhira Putri Maryam Adhyaksa iki uga kondhang amarga aktif ing organisasi. Nalika taun 1987 nganti taun 1988, dhèwèké dipercaya dadi Ketua Sénat Mahasiswa Fakultas Hukum USAKTI lan nalika taun iku uga, dhèwèké dadi Ketua Ikatan Sénat Mahasiswa Hukum Indonésia (ISMAHI) Korwil DKI Jakarta. Jabatan Ketua Lembaga Pangkajian Kaadilan lan Dhémokrasi Indonésia (LPKDI) uga diamanahaké marang dhèwèké
saka taun 1999 nganti taun 2002. Amanah dadi Ketua Ikatan Penaséhat Hukum Indonésia (IPHI) Jakarta uga diemban déning dhèwèké saka taun 1999 nganti taun 2004. Sawisé iku dhèwèké uga tau dipercaya dadi Ketua Umum Déwan Pimpinan Pusat Komité Nasional Pemuda Indonésia (DPP KNPI) nalika taun 1999 nganti taun 2002. Banjur dhèwèké dadi Ketua Umum Majelis Pemuda Indonésia (MPI) nalika taun 2003 nganti taun 2006. Ora mung iku, dhèwèké uga tau dipercaya dadi Ketua Badan Pengawas YPI Al Azhar periode 2007-2012.

Nalika taun 2011, kanggo mèngeti dina kamardikan nagara Indonésia, 17 Agustus taun 2011, dhèwèké dadi pamimpin èkspèdisi menyang Mount Blanc ing Éropah. Tim èkspèdisi kang munggah gunung Mount Blanc ditindakaké nalika tanggal 19 Agustus lan tanggal 4 September cacahé ana 11.

Cathetan sikil 

Mantri Taruna lan Ulah Raga Indonésia
Alumni Institut Pertanian Bogor
Tokoh PKS
Tokoh Islam Indonésia
Tokoh ICMI
Alumni Universitas Trisakti
Alumni Universitas Indonésia
Lair 1963
Agus Dhukun (lair lan kondhang ing Kediri, 5 Agustus 1970) dhèwèké iku musisi lan pengusaha.
Agus Dhukun "Penjahat Seni" kondhang dadi musisi, ora mung dadi musisi dhèwèké uga dadi pangusaha stasiun radio.
Dhèwèké ngripta album Hitam Putih 1 lan 2 nggandeng musisi-musisi senior koyo Mus Mujiono, Ryan Kyoto, Jopie Item, Ballyanto, Herman Leumani, Hendri Lamiri, Ipul Singo, Benny Ashar, Hardy, lan Rizal Mantovani, dhèwèké sok ngurusi babagan apa kang ana gayutané karo bisnis radio, kaya ta radio komunitas.
Dhèwèké duwé lima stasiun radio, ya iku RAD, radio kang arané dijupuk saka Radio Agus Dhukun, ana ing Kemanggisan, RAD ning Ciputat, RAD ning Ciseeng, RAD ning Bekasi lan RAD ning Tangerang.

Pendiri Persatuan Radio Komunitas Républik Indonésia iku uga ngadegaké grup musik kang jenengé A-Dhu Band.
Ning grup musik iku, anggotané ya iku dhèwèké dhéwé, Mus Mujiono, Erren Dwi Pratiwi alias Tiwi KDI 4, lan Irghi Barens,
Vino D Rossy lan Deddy Namoza, grup musik iki wis ngerilis album.

Ning kauripan pribadiné, dhèwèké urip bebrayanan lan nduwé anak Mohammad Taksoko Wibowo Hendroharto.
Sakloron meh baé nglakoni cerai ning taun 2006 mbiyen, amarga Agus dituding wis selingkuh karo Ratna Listy.
Meski kaya iku, akiré kaluwargané tetep bisa dadi siji lan ora sida cerai.
Ora namung ngurusi bisning ning radio, dhèwèké uga nyetak tabloid mirunggan radio, kang dijenengi Radio.

Ning taun 2010, dhèwèké nantang Uya Kuya kanggo tandhing hipnotis.
Agus dhukun ngakuni manawa dhèwèké wis nguwasani ngèlmu hipnotis lan rencanané bakal ngadegaké padepokan BHTT (Bela diri Hipnotis Tenaga dalam Terpadu).
Dhèwèké sinau ngèlmu hipnotis ing kutha-kutha kaya ta ning Jakarta, Banten, Cirebon, Semarang, Surabaya, Bali lan Lombok.
Mula dhèwèké wani nantang tandhing karo Uya Kuya, babagan ngèlmu hipnotis.
Dhèwèké iku priya kang kacathet dadi PNS ning Perpajakan.

Miturut dhèwèké hipnotis ora kanggo kadurjanan, nanging bisa uga kanggo nentremaké batin.
Hipnotis iku, bisa minangka nenangaké batin lan ngendalikaké pikiran.
Amarga kabèh lelara asalé saka pikiran, mula bisa kanggo ngurangi rasa lara.
Ilmu hipnotis ana loro macemé ya iku kang akèh kleniké versi Timur lan versi Barat (modern) kang luwih ngolah pikiran.

Cathetan suku 

Musisi Indonésia
Tengku Firmansyah lair ing Bandung, Jawa Kulon, tanggal 15 September 1977. Dhweke misuwur minangka aktor, presenter, lan mantan modhel. Dhèwèké tau sekolah juru anggegana ing Amérikah Sarékat, dhèwèké uga tau dadi sutradara filem. Firman duwé bakat lan kaprigelan kang akèh. Nalika isih nom, dhèwèké seneng ulah raga tenis, anggar, lan tae kwon do. Dhèwèké lulusan London Institute of Communication. Dhèwèké uga tau dadi juwara 1 anggar junior se-DKI ing taun 1990, lan tau lolos nganti tekan semifinal Pekan Ulah raga Nasional (PON).

Sadurungé dadi bintang sinétron kaya saiki, Tengku ‎Firmansyah tau dadi penyiar radio. ‎Setaun suwéné dhèwèké nglakoni profesi iku, sadurungé dhèwèké mèlu casting kanggo dadi presenter ing SCTV. Dhèwèké banjur dipitayani kanggo ngisi acara ‘Melodi Siang’. Mung 5 sasi thok. Dhèwèké banjur mèlu ing stasiun televisi Indosiar kanggo ngisi ‎acara ‘Ekspresi’ bebarengan Cindy Fatika, kang saiki dadi garwane.

Debute ing donya entertainment diwiwiti minangka dhèwèké dadi Jawara III Modhèl Plus 96. Banjur dhèwèké dikontrak dadi penyiar radio Hard Rock FM. Saka kana dhèwèké duwé kesempatan kabuka nganti tekan dhèwèké dadi presenter Melodi Siang (SCTV-1997), Ekspresi (Indosiar, 1997-1998), Pro Musik (TPI, 1999), MTV Wow (AnTV, 1999), Close Up Dawson Creek (TPI, 1999), Sanex Quiz (Indosiar).

Cathetan sikil 

Aktor Indonésia
Bucek Depp kang jeneng asline Al Arthur Muchtar (lair 1973) ya iku salah sijiné paraga sinétron lan bintang filem Indonesia. Adhine, Fathir Muchtar uga dadi paraga filem Indonesia.
Bucek Depp iku putra nomer loro saka pasangan Yus Machfud Muchtar lan Eleonora Muchtar. Bucek depp miwiti karir dadi modhel lan banjur akting. Bucek miwiti aktinge lumantar sinétron kang judhulé Pahlawan Tak Dikenal nalika taun 1993. Saliyané iku Bucek Depp uga akting ing sinétron kang judhulé Ali Topan, Anak Jalanan. Sinetron iki kang nggawé jenengé banjur misuwur. Sinetron liyané kang tau dibintangi Bucek Depp ya iku sinétron kang judhulé Jingga, Sampai Mati Aku Tetap Cinta, Anak Menteng, saliyané iku uga serial TV Jalan Membara nalika taun 1994 kang dibintangi bareng karo Dede Yusuf. Bucek uga tau akting ing sinétron Mawar Sejati Mawar Berduri nalika taun 1998. Aktingé ing sinétron Sepanjang Jalan Kenangan ndadèkaké sinétron iki éntuk penghargaan dadi drama lepas paling apik Festival Sinetron Indonesia 1997.
Saliyané sinétron, Bucek Depp uga dadi bintang ing filem kaya ta filem Brownies nalika taun 2005, Beth (2002), Sekretaris (1991), lan Kuldésak.

Bucek uga dadi presenter acara kang temané sosial, kaya ta reality show Bangkitnya Surau Kami lan Ramadhan On Whell nalika taun 2006.
Bucek Depp iku duwé anak kang cacahé papat.

Cathetan suku 

Aktor Indonésia
Lair 1973
Karis Alika Islamadina kondhang uga karo jeneng Alika (dhèwèké lair ning Sydney, Australia tanggal 24 Juni 1994; umur  taun) ya iku penyanyi saka Indonesia.
Dhèwèké kondhang amaraga dadi salah sawijining kontestan acara adu bakat
kang kondhang ning Indonesia ya iku ajang Akademi Fantasi Indonesia (AFI)
Yunior kang disiaraké ning stasiun televisi Indosiar, stasiun televisi ning Indonesia.

Dhèwèké iku penyanyi kang tau olih medali emas ning olimpiade
paduan suara ning World Choir Games kaping 4 ning Xiamen, Republik Rakyat Cina,
dhèwèké nuli olih kasempatan ngerilis albumé kang kaping pisanan ning
taun 2006, ya iku album kang judhulé Sahabat Tersayang.
Kasempatan mau akiré bisa anggawe dhèwèké olih telung panghargaan Anugerah
Musik Indonesia utawa AMI Awards ning taun 2006, kanggo kategori Penyanyi Anak
Paling Apik, Tembangan Anak amarga Komposisi Musik Paling apik lan Album Anak paling apik.

Ora namung iku, Alika uga wis bisa nyertakaké jenengé ning
buku Musium Rekor Indonésia (MURI) nalika taun 2007, ya iku dadi penyanyi
anak kang bisa ngelaksanakaké konser musik paling akèh namung wektu sesasi.
Alika wis kacatet ning buku rekor kanthi kaping 36 ngelaksanakaké konser.

Karis Alika Islamadina iku saka kulawarga katurunan Betawi, dhèwèké remen karo Laksa.
Apamaneh Laksa gawéan simbahé, lebaran ora bakal mantep manawa ora ana laksa.

Cathetan suku 

Penyanyi Indonésia
Fera Feriska () iku salah siji bintang filem saka Indonesia. Fera Feriska iku, wong wadon kang nduwéni katurunan Arab lan Tionghoa. Fera Feriska miwiti kariré ing donyaning artis saka dadi Juara Favorit Cover Girl Aneka nalika taun 1999. Fera Feriska iku anak saka pasangan Isuraya lan Abu Bakar. Sawisé dadi juwara covergirl nalika taun 1999, Fera banjur main filem. Jenengé banjur misuwur sawisé dadi paraga ing sinétron kang nduwéni nyritakake budaya Betawi kaya ta Jay Anak Metropolitan lan Si Emen. Sinetron-sinétron liyané kang tau dibintangi Fera Feriska kaya ta sinétron kang irah-irahé Itukan Cinta. Ing sinétron iki, Fera maragakake dadi Rosita, wong wadon saka betawi. Ing sinétron iki, Fera main bareng karo Sahrul Gunawan lan Bertrand Antolin. Saliyané iku, Fera uga main ing sinétron kang irah-irahé HIV Positif lan maragakake tokoh Nadine, salah sijiné wong wadon ayu kang kena HIV positif. Fera uga main ing filem Cinta Silver.
Fera nikah karo aktor Fathir Muchtar nalika tanggal 10 September 2006.

Cathetan suku 

Aktris Indonésia
Arab-Indonésia
Tionghoa-Indonésia
ya iku bumbu panganan asal Jepang kang wujudé bunder cilik-cilik, glepung, utawa duwé serat kaya abon. Bumbu iki diwurake ing ndhuwur sega lan dipangan dadi lawuh. Furikake ora digawé nalika arep mangan, nanging digawé langsung akèh lan dipangan sithik-sithik yèn arep mangan. Produsen panganan saiki nggawé furikake ing manéka rasa lan wadhah kang narik kawigaten.

Jinising furikake kang diarani bumbu ochazuke (ochazuke no moto) diwènèhake ing ndhuwur sega lan digabyur nganggo banyu panas utawa teh ijo panas kanggo nggawé ochazuke. Nalika nggawé onigiri, sega kang wis diwènèhi furikake diudheg-udheg ndhisik sadurungé dikepel-kepel.

Sakabehing bahan kang arep digawé furikake diajurake nganti rada alus lan dibumboni. Sawisé digaringaké, isi kang liyané (kaya nori, wiji wijen, utawa janganan kang digaringaké) ditambahake ing furikake minangka panyedhep. Furikake seger (nama furikake) ya iku variasi saka furikake kang ora digaringaké. Kabèh bahan dicampur lan diudheg dadi siji. Bahan kanggo nggawé furikake seger ya iku iwak teri, serutan katsuobushi, rumput laut kang dirajang cilik, kombu, abon iwak utawa panganan laut liyané.

Olah-olahan Jepang
Gatot Brajamusti () iku priya kang duwé Padepokan Brajamusti ing Cisaat, Sukabumi, Jawa Kulon.

Ing akir taun 2004, jeneng saka Gatot Brajamusti ndadak kondhang ing masarakat bebarengan karo ilangé Reza Artamevia ing tanggal 12 Dhésèmber taun 2004 kapungkur ing Papan Anggegana Soekarno-Hatta, Cengkareng. Nalika masarakat padha ribut jebulé Reza mondhok ing kana. Gatot nuli asring katon lumaku bareng karo Reza nalika nemoni pèrs lan konsèr. Sawisé iku, dhèwèké diomongaké déning masarakat. Antèké uga tau jotos-jotosan karo bapaké Reza ing awal taun 2006. Ora mung Reza, Gatot uga dadi penaséhat spiritual aktris Elma Theana.

Gatot Brajamusti, priya kang duwé kumis iki duwé misteri. Gatot ngaku tau nempuh pendhidhikan tinggi ing pawiyatan-pawiyatan luhur ing Indonésia lan ing nagara liyané. Lulus SMA taun 1979, dhèwèké nerusaké menyang Fakultas Hukum Univèrsitas Indonésia. Ora tekan lulus, dhèwèké kuliyah ing IKIP (saiki jenengé Univèrsitas Pendhidhikan Indonésia-UPI) Bandung, njupuk jurusan filsafat nganti telung taun suwéné, lan olèh gelar sarjana.

Sawisé kuliyah ing Bandung, Gatot nyatakaké manawa dhèwèké nerusaké menyang Univèrsitas Al-Azhar, Mesir. Pendhidhikan kang kuduné dilakoni nganti patang taun suwéné, diakoni déning Gatot mung dilakoni sataun. Ing Kairo, Gatot ngaku kondhang kanthi jeneng Jambir Al-Barqur.

Gatot ngrilis album réligi ing sasi Ramelan taun 1429 H (September 2008). Album kang judhulé Tunjukkan Jalan Yang Lurus iki disembahaké marang garwané, Dewi Aminah. Dewi dinikahi Gatot nalika tanggal 13 Agustus 1995. Saka bebrayan iki dhèwèké duwé anak telu, ya iku Suci Patiah, Nuendo, lan Alfa. Sadurungé dhèwèké wis tau nikah kaping pindho lan dikaruniai anak kang jenengé Abdullah, Putri (19), lan Alfi.

Jeneng Gatot kondhang manèh ing masarakat amarga kapilih dadi Ketua Umum PARFI période 2011-2015. Ing sasi Juli 2011, dhèwèké ngrasa wis dizalimi amarga kasus gugatan saka Hj. Jenny Rachman, babagan kacurangan kang dilakokaké déning dhèwèké nalika kongrès PARFI medhio Mèi 2011 ing Jakarta. Kongrès kang akiré nglolosaké jeneng Gatot dadi peraih swara paling akèh agawé ribut, amarga dhèwèké ditutuh gawé layang palsu kang nyatakaké manawa dhèwèké iku anggota biyasa PARFI mula nggawé anggota sénior PARFI nglapuraké priya mau marang pulisi.

Cathetan sikil 

Wong Jakarta
Aktor Indonésia
Addie Muljadi Sumaatmadja kang kondhang uga karo jeneng Addie MS () ya iku salah sijining wong kang ngedegaké Twilite Orchestra lan nganti saiku isih ngurusi, lan duwé kalungguhan dadi konduktor orkestra. Ora mung dadi konduktor, Addie uga misuwur minangka pianis, komposer, arranger, lan prodhuser musik.
Dhèwèké seneng karo musik katurunan saka embahé, Muhammad Susilo, ya iku violis kang kondhang dadi planalog kang ngerancang kutha satelit Kebayoran Baru.
Addie tau nyinaoni piano klasik karo Mrs. Rotti.
Addie anggoné sianu musik iku kanthi cara otodidak, kaya ta babagan orkestrasi, conducting, lan recording engineering.

Amarga bapaké ora sarujuk manawa dhèwèké ndadèkaké musik dadi sumber uripé, dhèwèké tetep semangat anggoné kreatif ing donya musik.
Kanggo luwih ngerti babagan musik, Addie mèlu sekolah-sekolah musik kaya ta, Recording Engineering Workshop ing Ohio nalika taun 1984 lan Conducting Workshop kang ditindakaké ning American Symphony Orchestra League ning Los Angeles nalika taun 1995.

Addie ing indhustri musik Indonésia kanthi tenana diwiwiti nalika taun 1979 dadi arranger utawa prodhuser kanggo album-album rekaman para penyanyi pop.
Penyanyi kang tau direwangi déning dhèwèké ya iku Vina Panduwinata, Harvey Malaiholo, Utha Likumahua, Chrisye,
nganti penyanyi saka nagara-nagara manca, kaya ta Suzanne Ciani saka Amérikah Sarékat.

Akeh bebungah kang wis ditarima déning dhèwèké kaya ta bebungah 3 Golden Trophy BASF Awards, dadi penata musik paling apik, 2 Golden Records kanggo albume Vina Panduwinata, lan 2 Silver Records kanggo albume Chrisye. Addie uga nggawe 3 orkestra ing album Dream Suite karya Suzanne Ciani, kang dinominasiké ing Grammy Awards ka-38 dadi
The Best New Age Album.

Addie uga tau dadi tukang nata musik lan konduktor ing Festival Internacional de la Cancion, Chile, nalika taun 1983 lan music director kanggo BASF Awards sawisé 7 taun bola-bali.
Addie uga dipercaya dadi ketuwa Manila Philharmonic ing acara Miss Asean nalika taun 2005. Addie bebarengan karo Oddie Agam lan pangusaha Indra Usmansjah Bakrie, nalika taun 1991 ngadegaké Twilite Orchestra.
Wiwit taun 1995, Twilite Orchestra wis kaserat dadi anggota American Symphony Orchestra League.

Addie duwé kepinginan kanggo ngenalaké musik simfoni ing masarakat Indonésia. Bebarengan karo Youk Tanzil, taun 1998 Addie nggawe rekaman Simfoni Negeriku. Addie dhaup karo penyanyi Memes tanggal 13 September 1987, lan wis nduwé anak loro, Kevin Aprilio lan Tristan Juliano.

Sasi Juni taun 2011, Addie lan Harry Kiss (bapak saka Vidi Aldiano) nganakake pagelaran kanggo pelatihan Sound System.

Cathetan suku 

Musik
Komponis Indonesia
Wong Jakarta
Tokoh Sundha
Lair 1959
Awab Adam Jordan (lahir di Jakarta, 21 Oktober) iku aktor saka Indonésia.

Filmografi 
 Pelukan Hantu Janda Gerondrong (2011)

Iklan TV 
 Pepsodent (1994-1995)

Aktor Indonésia
Wong Jakarta
ya iku jeneng panganan saka kutha Akashi ing Prefektur Hyogo, Jepang kang digawé saka adonan endhog, gandum, dashi, lan isiné rajangan gurita kang diclupake ing duduh dashi sadurungé dipangan.

Yèn disawang sakeplasan, akashiyaki mirib karo takoyaki, wujudé bunder-bunder empuk kang garis tengahe kurang luwih 3-5 cm kang kerep ora bener-bener bunder jalaran pérangan ngisore keplenet abote. Ing kutha Akayashi, warga kang wis ngerti panganan iki wiwit jaman Edo ngarani panganan iki minangka tamagoyaki kang minangka mula bukane takoyaki.

Akashiyaki dianggep panganan unik khas kutha Akashi. Mangan akashiyaki (kang diadol kanthi jeneng tamagoyaki) minangka sawijining ancas utama wisatawan kang teka ing kutha Akashi. Saiki ana luwih saka 70 toko kang adol Akashiyaki ing Akashi.

Ciri khas

Bedhane karo takoyaki 
Akashiyaki luwih empuk tinimbang takoyaki amarga nggawene nganggo endhog akèh lan digoreng nganggo loyang kang wujudé bunder-bunder cekung. Adonane uga ngandhut bahan mirunggan wujud glepung tanpa gluten kang diarani . Nalika digoreng, akashiyaki diwolak-walik supaya dadi bunder nganggo sumpit pawon (saibashi) lan ora mbutuhake piranti mirunggan kaya takotaki. Akashiyaki isiné mung gurita, ora kaya takoyaki ing Osaka kang isiné gurita lan ditambahi isi liyané. Akashiyake disuguhake ing kayu lan samangkok cilik dashi. Béda saka takoyaki, akashiyaki ora diwènèhi saos, nanging dipangan sawisé diclupake ing duduh.

Pranala njaba 
  Penjelasan dan foto-foto akashiyaki

Rujukan 

Olah-olahan Jepang
Adilia Rasya () iku salah siji aktris saka Indonésia, dhèwèké miwiti dadi aktris nalika dadi peraga ing filem kang iah-irahae Kawin Kontrak Lagi ning taun 2008.

Ora mung filem Kawing Kontrak Lagi, dhèwèké uga tau maragani filem liyané kaya ta filem kang irah-irahe Darah Perawan Bulan Madu, kang disiyarake nalika taun 2009, filem Nazar, disiyarake nalika taun 2009, uga filem kang irah-irahe Pengantin Topeng, disiyarake nalika taun taun 2010. Nalika mèlu ing filem kang irah-irahe Darah Perawan Bulan Madu, dhèwèké olèh biji kang èlèk déning warga masysarakat. Ing filem mau, Adelia Rasya dadi paraga karo Masayu Anastasia.

FILMOGRAFI 
Filem-Filem kang tau diparagani déning Adelia Rasya:
 Kawin Kontrak Lagi (2008)
 Darah Perawan Bulan Madu (2009)
 Nazar (2009)
 Pengantin Topeng (2010)

Cathetan suku 

Aktris Indonésia
Aktor Indonésia
Agustinus Adi Kurdi ning masarakat dhèwèké kondhang kanthi jeneng Adi Kurdi () dhèwèké iku aktor lan bintang sinétron saka Indonésia. Kurdi wiwit nggabung ing Bèngkèl Téater kang dibawahi dramawan kondhang W.S. Rendra nalika taun 1970. Kapinterané, dolanan peran ing téater agawe dhèwèké tau dipercaya déning Rendra dadi paraga baku ing pamentasan téater Kisah Perjuangan Suku Naga.

Sanajan dhèwèké wis nyemplung ing donya layar amba, Adi tetep dideleng dadi salah sawijining juru main pèntas kang duwé karakter. Panampilané Adi ing layar amba wiwit agawé kawigatèn, sawisé dhèwèké mragakaké tokoh ing filem kang judhulé Gadis Penakluk (filem mau dirilis nalika taun 1980). Liwat filem mau, jenengé lumebu ing nominasi Fèstival Film Indonésia (FFI) nalika taun 1981. Ora mung iku, perané ing filem kang judhulé Putri Seorang Jendral (nalika taun 1981), arahan sutradhara Wim Umboh, uga agawe dhèwèké dadi saya mantep ing donya pafileman.

Jeneng Kurdi ora kondhang ing masarakat manèh bebarengan karo mudhuné kuwalitas ing donya pafileman nasional, kang akiré nganteraké dhèwèké kanggo main ing donya sinétron. Kaya ta ing taun 1993 dhèwèké dadi paraga ing sinétron kang judhulé Sebening Air Matanya lan ing taun 1997 judhulé Kulawarga Cemara.

Ing taun 2011, amarga ana kasus korupsi lan mafia ukum, agawe para prangkat ukum kang kuduné mbasmi malah njurung kang dibasmi. Prihatin karo kadadèyan iku golongan advokat lan artis agawé pranyatan sekaliyan ndhéklarasikaké kaaMpak (komunitas advokat artis melawan praktek korupsi & mafia hukum). Pandhéklarasian kang kabawah Firman Wijaya, S.H., dicawakaké ing Menara Da Vinci Penthouse Lanté 9, Jakarta, lan ditekani déning artis sarta lawyer kaya ta dhèwèké, Anwar Fuadi, Iwel lan Ferry Amahorseya, S.H., kang dadi koordinator kaaMpak.

Sinématografi

Film 
Film-filem kang tau dibintangi Adi Kurdi:
 Gadis Penakluk (1980)
 Bukan Istri Pilihan (1981)
 Putri Seorang Jendral (1981)
 Bunga Bangsa (1982)
 RA Kartini (1982)
 Hatiku Bukan Pualam (1985)
 Opera Jakarta (1985)
 Beri Aku Waktu (1986)
 Oeroeg (1993)
 Surat untuk Bidadari (1994)
 Aku Ingin Menciummu Sekali Saja (2002)
 3 Hari untuk Selamanya (2007)
 Anak-Anak Borobudur (2007)
 Ratu Kostmopolitan (2010)

Sinétron 
 Sebening Air Matanya (1993)
 Kulawarga Cemara (1997)

Cathetan sikil 

Aktor Indonésia
Tokoh saka Pekalongan
Affandi Abdul Rachman lair ing Jakarta tanggal 13 Dhésèmber taun 1979,
Dhèwèké iku sutradara enom kang lulus saka Columbia College of Hollywood, Los Angeles, California.
Ning Universitas iku dhèwèké mokusaké ning jurusan Directing & Cinematography.

Karir 

Awal karemenané ing donya filem diwiwiti nalika dhèwèké mèlu pelatihan 8 weeks filem bootcamp, ing New York Film Academy,
Universal Studios ning sasi September 2002.
Ning pelatihan mau dhèwèké ngasilaké Short Film kaping pisané kang judhulé PARANOID.

Affandi lulus ning taun 2006 lan olèh gelar Magna Cum Laude.
Dhèwèké gawé filem kang judhulé PHOENIX kanggo tugas akiré dadi mahasiswa, liwat filem iki dhèwèké olih bebungah dadi The Most Professional Set.
Nganti saiki filem-filem kondhang kang tau diriptakaké déning dhèwèké kaya ta HEART-BREAK.COM.

Ora namung iku, dhèwèké uga bisa ngasilaké filem-filem apik, kaya ta AKU ATAU DIA lan THE PERFECT HOUSE.
Ning taun 2011 iki, dhèwèké bali unjuk gigi karo karyané kang paling anyar, judhulé NEGERI 5 MENARA.
Saiki filem mau lagi diperoses lan direncanakaké
bakal dirilis ning taun 2012.

Filmé kang judhulé HEARTBREAK.COM kang kaping loroné bakal digarap nganggo judhul kang seje, dhèwèké bakal nganggo judhul AKU ATAU DIA.
Ning filem mau dhèwèké ora ngandelaké para bintang-bintang kang wis suwé ning donya filem.

FILMOGRAFI 

Film-filem kang tau digarap déning Affandi Abdul Rachman:
 PENCARIAN TERAKHIR—2008, Vandea Production. Sutradara lan Cerita
 HEART-BREAK.COM—2009, One Star Production. Producer, Sutradara, Cerita lan Skenario
 AKU ATAU DIA—2010, One Star Production. Producer, Sutradara, Cerita lan skenario
 THE PERFECT HOUSE—2011 (coming soon) VL Production Sutradara, Cerita lan Co-Writer
 NEGERI 5 MENARA—2012 (in production) Million Pictures lan KG production. Sutradara

Cathetan suku
ya iku panganan kas Okinawa wujud gongso janganan nganggo endhog pitik, tahu, utawa asring ditambah daging babi kaleng (spam). Bumbune uyah, kecap asin, lan mrica sithik. Sawijining panganan chanpurū kang paling misuwur ya iku Gōyā Chanpurū (orak-arik paré). Ing basa Ryukyu, "chanpuru" tegesé "campur bawur".

Janganan kang padatan bisa dimasak dadi chanpurū ya iku paré, kul, bawang bombay, wortel, shiitake, tauge, lan kucai. Sōmen lan tahu uga kerep dadi bahan pokoke chanpurū. Masak chanpurū ora mbutuhake uyah lan kecap asin manèh yèn wis nganggo daging babi kaleng amarga rasané wis asin.

Ana manéka warna carita ngenani asl-usul jeneng panganan iki. Ana panemu bilih tembung "chanpurū" asalé saka tembung "campur" basa Indonesia. Sanajan kaya mangkono, tetembungan basa Jepang uga ngenal tembung "champon" kang tegesé "nyampur" utawa "masakan campur bawur". Ing basa Mandarin, "chān" () uga tegesé "nyampur".

Wong Okinawa bombong karo budaya Ryukyu kang campur bawur karo kabudayan manca saka Asia Tenggara, Cina, lan Amérika. Budaya Okinawa kerep diarani budaya chanpurū (chanpurū bunka) déning wong Okinawa.

Réferènsi

Pranala njaba 

 Budaya kuliner Okinawa
 Resep chanpurū peria
  Foto maneka warna masakan chanpurū

Olah-olahan Jepang
Apollonia ya iku sawijining panggonan reremukan kutha-kutha Yunani kuna kang dumunung ing Albania. Kutha iki kanthi géografis ana ing sisih wétan nagara ya iku ing kawasan Fier, cedhaké Pojan. Kutha iki dibangun déning bangsa Yunani ing taun 588 SM. Pembangunan kutha Apollonia iki digunakaké kanggo ngurmati Apollo déwa Yunani. Kutha iki minangka pusat komersial kanggo para pedagang lan suku Illyrian kismis, kang wis urip jinejeran karo wong Yunani nganti pirang-pirang abad-abad.

Kutha Apollonia dadi sugih amarga saka dol tinuku budak kang tansah kalaksanan saben dina. Pelabuhan ing jaman biyèn, bisa nampung 100 kapal dagang. Amarga kedadeyan mau Apollonia ngadheg dadi sawijining kutha wigati tumrap bisnis, lan kasil anggoné ngambakake wewengkon nganti ngancik Delta Danube. Sanajan kutha iki ditinggaake ing pungkasaning jaman kuna, nganti seprene isih akèh yasan bertahan ing kaanan kang relatif apik.

Cathetan suku

Pranala njaba 
 Official webpage of the National Archeological Park of Apollonia 

Situs Warisan Donya
Luis Antonio Valencia Mosquera minangka salah sawijining pemain Manchester United kang asalé saka nagara Ekuador. Wong lanang kelairan Lago Agrio tanggal 4 Agustus 1985 iki wis duwé keprigelan kang cukup njanjekake kawit isih cilik.

Karier

Wiwitane karier 
Valencia miwiti kariere kang sepisanan ing klub lokal Ekuador ya iku El Nacional, sawisé rong taun ing kono lan dhèwèké ngalih ing klub Spanyol Villarreal ing taun 2005. Nanging, candhaké dhèwèké disilihake ing Recreativo de Huelva lan ngrewangi tim mau promosi ing Divisi Utama.

Wigan Athletic 
Ing wiwitan mangsa candhaké, dhèwèké nggabung karo salah siji klub Liga Utama Inggris ya iku Wigan Athletic kanthi nandatangani kontrak kang suwéné telung taun. Valencia miwiti debut wiwitan karo Wigan ing tanggal 19 Agustus 2006.

Cathetan suku 

Pamain bal-balan Ekuador
Pamain Manchester United
Pamain Bèker Donya FIFA 2014
Pamain bal-balan èkspatriat ing Spanyol
Pamain Manchester United FC
ya iku panganan olahan saka Jepang kang digawé saka tahu. Jenenge panganan iki kerep dicekak dadi ganmo.

Panganan iki digawé kanthi cara meres tahu nganti banyune metu. Sawisé iku, tahu dicampur karo umbi yamaimo, wortel, gobo, jamur, rumput laut, wiji woh gingko, lan sapanunggale. Adonan digawé bunder-bunder lan digoreng. Ganmodoki kerep dianggo ing masakan kaya oden utawa nimono.

Asal-usul 
Ganmodoki wiwitane digawé kanggo nggenteni daging ing masakan Buddhis (shōjin ryōri). 
Ana sapérangan panemu ngenani asal-usul jeneng ganmodoki. Rasane jare kaya daging banyak kang diarani ganmodoki. Ing basa Jepang, gan tegesé banyak alasan, déné modoki tegesé barang palsu. Saliyané iku, panganan iku bokmanawa diarani ganmodoki amarga mirib karo panganan olahan kang diarani gan, digawé saka daging manuk kang dialusake lan digawé kaya bal-bal cilik. Ing basa Jepang,  tegesé bal. Panemu liya ngandharake yèn irisan alus kombu ing ganmodoki katon kaya banyak (gan) mabur. Kombu pancen kerep dianggo gentine kikurage (jamur kuping abang garing) minangka bahan ganmodoki.

Ing Kansai, ganmodoki diarani hiryūzu, hiriuzu, hirousu, utawa hiryōzu. Tembung hirousu asalé saka tembung filhós ing basa Portugis. Filhós ya iku kuweh saka adonan glepung lan endhog kang digoreng. Nganti pungkasan jaman Edo, jeneng "ganmodoki" uga dianggo ing masakan konnyaku.

Olah-olahan Jepang
Afifa Syahira (). Afifa Syahira iku salah sijiné aktris kang asalé saka Indonesia. Afifa Syahira duwé katurunan Arab lan Pakistan. Sinetron sing pisanan ya iku Bawang Merah Bawang Putih.
Sanajan kerep akting ing sinétron ing stasiun TV tanah air kaya ta ing sinétron CINDERELLA, AZIZAH, BAWANG MERAH BAWANG PUTIH, lan MELATI UNTUK MARVEL, Afifa Syahira duwé gegayuhan dadi psikolog utawa dhokter kanggo gaweyané. Afifa uga seneng ndeleng filem kang ana adegan oprasiné. Saliyané iku, Afifa Syahira uga seneng nyinaoni karakter wong ing lokasi syuting.

Nalika tanggal 30 Maret 2011 Afifa tinemu sawisé diculik ipéné dhéwé. Afifa diculik telung sasi luwih. Penculikan iki bisa diungkap sawisé petugas Polda Metro Jaya mbébasaké Syahira saka apartemen ing Jakarta Kidul. Ing penangkapan iki, Pulisi nyekel wong lanang kang jenengé duwé inisial WW. Dené wong lanang iki ipené dhéwé. Penangkapan iki amarga wong tuwané Afifa Syahira lan pengacarané kang ngadu ing Polda Metro Jaya nalika wiwitan sasi Maret 2011. Afifa Syahira diculik nalika lagi ngurus pembayaran katering bareng karo pelaku.

Sinetron 
Sinetron kang dibintangi Afifa Syahira.
 "Marah dan Galak"
 "Azizah"
 "Bawang Putih Bawang Merah"
 "Cinderella (Apakah Cinta Hanyalah Mimpi?)"
 "Cinta Melody"
 "Melati untuk Marvel"
 "Putih Merah"
 "Zahra"
 "Baik Hari, Angin Bertiup"

Cathetan suku 

Arab-Indonésia
Aktris Indonésia
India-Indonésia
Amara duwé jeneng dawa Tuwuhadijatitesih Amaranggana (lair ing Jakarta 8 Juli 1975; umur  taun). Amara iku salah siji pemain sinétron lan penyanyi Indonésia. Amara uga ana kang ngundang kanthi jeneng Amara Lingua. Iki amarga Amara iku salah siji personèl grup vokal trio Lingua bareng karo Frans Mohede kang dadi bojoné lan Arie Widiawan. Trio iki ditepungi lan tau nggawé hits kaya ta "Bila Kuingat", "Jangan Kau Henti", "Tak'kan Habis Cintaku", "Aku", "Bintang". Grup vokal iki diwangun karo Yovie Widianto. Nanging wiwit taun 1996, grup musik iki banjur vakum.

Amara banjur miwiti karir ing donyaning hiburan nalika dadi jawara 3 covergirl kalawarti Mode taun 1989. Sawisé iku Amara banjur akting ing filem lan sinétron. Sinétron kang tau dibintangi Amara kaya ta Cinta Tak Pernah Salah, Cintaku Di Rumah Susun, Ketika Cinta Berbunga. Lumantar aktingé ing sinétron iki jenengé sangsaya misuwur.

Amara nikah karo wong lanang kang jenengé Frans Mohede nalika tanggal 1 Dhésèmber 1999 ing Hongkong. Frans Mohede uga personèl Lingua. Saka bebrayanan iki, Amara nduwé anak kang cacahé telung ya iku Mahija Nathaniel Sambarana Aryantawira, Janitra Nathaniel Sambawikrama lan Rajaswa Nathaniel Mohede. Nanging pernikahan iki ora direstui ibuné Amara. Ibuné Amara ora ngrestui amarga Amara lan Frans Mohede iku ngugemi agama kang béda.

Cathetan sikil 

Lair 1975
Aktor Indonésia
Modhèl Indonésia
Finalis GADIS Sampul
Aktris Indonésia
Penyanyi Indonésia
Wong Jakarta
Aminah Cendrakasih (). Cendrakasih iku salah sijiné paraga sénior Indonésia. Aminah misuwur amarga perané dadi Emak utawa Mak Nyak ing sinétron kang judhulé Si Doel Anak Sekolahan. Sinétron iki disiyaraké salah sijiné stasiun tivi swasta kang jenengé RCTI. Ing sinétron iki, Aminah Cendrakasih akting bareng karo Rano Karno. Saliyané iku, Aminah uga tau akting ing sinétron kang judhulé Rumah Masa Depan kang disiyaraké déning TVRI. Ing sinétron iki, Aminah akting dadi tokoh Bu Sukri.

Aminah akting ing filem-filem. Kurang luwih ana 60-an judhul filem kang ndadèkaké Aminah paragané.

Aminah Cendrakasih iku anaké salah sijiné juru main filem sénior Indonésia kang jenengé Wolly Sutinah utawa kang luwih ditepungi kanthi jeneng Mak Wok.
Aminah Cendrakasih nduwé anak kang cacahé pitu. Nanging Aminah akir-akir iki duwé lara saraf. Pérangan saraf ing balung mburi ana kang kecepit. Nanging Aminah nerangaké yèn kaanan gula, asem urat, lan balungé isih normal. Saliyané iku, Aminah nerangaké yèn dhèwèké ora nduwé lelara getih dhuwur.

Filmografi 
Film kang dibintangi Aminah Cendrakasih:
 Rindu (1951)
 Sebatang Kara (1954)
 Anakku Sajang (1957)
 Konsepsi Ajah (1957)
 Pak Prawiro (1958)
 Tjambuk Api (1958)
 Asrama Dara (1958)
 Dara-Dara (1971)
 Bertjinta dalam Gelap (1971)
 Jangan Kau Tangisi (1972)
 Takdir (1973)
 Bing Slamet Sibuk (1973)
 Raja Jin Penjaga Pintu Kereta (1974)
 Sayangilah Daku (1974)
 Bajingan Tengik (1974)
 Pacar (1974)
 Butet (1974)
 Pengorbanan (1974)
 Benyamin Raja Lenong (1975)
 Kulawarga Sinting (1975)
 Syahdu (1975)
 Jinak-Jinak Merpati (1975)
 Mustika Ibu (1976)
 Rhoma Irama Penasaran I (1976)
 Rhoma Irama Penasaran II (1976)
 Gitar Tua Oma Irama (1977)
 Nasib Si Miskin (1977)
 Selimut Cinta (1977
 Sinyo Adi (1977)
 Secerah Senyum (1977)
 Jeritan Si Buyung (1977)
 Cowok Masa Kini (1978)
 Sepasang Merpati (1979)
 Dari Mata Turun Kehati (1979)
 Aladin (1980)
 Abizars (1980)
 Beningnya Hati Seorang Gadis (1980)
 Masih Adakah Cinta (1980)
 Hallo Sayang (1980)
 Jangan Sakiti Hatinya (1980)
 Goyang Dangdut (1980)
 Kau Tercipta Untukku (1980)
 Bunga-Bunga Perkawinan (1981)
 Tomboy (1981)
 Tumbal Iblis (1981)
 Kadarwati (1983)
 Gadis Telepon (1983)
 Pokoknya Beres (1983)
 Ken Arok-Ken Dedes (1983)
 Biarkan Kami Bercinta (1984)
 Cinta Kembar (1984)
 Itu Bisa Diatur (1984)
 Persaingan Remaja (1984)
 Persaingan Asmara (1985)
 Yang Masih di Bawah Umur (1985)
 Jogèd Kejang (1985)
 Menyibak Kabut Cinta (1986)
 Merangkul Langit (1986)
 Cemburu Nih.. Yee... (1986)
 Atas Boleh Bawah Boleh (1986)
 Biarkan Bulan Itu (1986)
 AIDS Phobia (1986)
 Komedi Lawak 88 (1986)
 Bendi Keramat (1988)
 Satu Cinta Sejuta Rasa (1988)
 Lebih Asyik Sama Kamu (1989)
 Ranjang Tak Bertuan
 Milikku
 Sorga

Cathetan sikil 

Aktris Indonésia
Tokoh Magelang
Tionghoa-Indonésia
Arab-Indonésia
Lair 1938
Anna Tairas (kelairan Lirik, Indragiri Hulu, Riau taun 1957). Anna Tairas iku salah sijiné aktris Indonésia.

Kauripan pribadi 
Anna Tairas duwé anak siji kang jenengé Kevin Reyan. Anak iki anak saka Reynold Panggabean (mantan bojone Camelia Malik). Nalika taun 2002 Anna lan Kevin resmi pegatan. Kanggo ngisi wektu sawisé pegatan, Anna banjur nampa tawanan kango main sinétron.
Anna Tairas iku aktris senior kang tau kondhang ing dekade taun 1980-an. Nalika iku, Anna Tairas kaloka dadi bintang filem rumaja kang akèh penggemaré.
Saliyané main filem, Anna Tairas uga main ing layar lebar. Film layar lebar kang tau dibintangi ya iku SEJOLI CINTA BINTANG REMAJA nalika taun 1980, GUNDALA PUTRA PETIR nalika taun 1981, SI PAHIT LIDAH DAN SI MATA EMPAT (1989), TONGKAT SAKTI (1982), GEMA KAMPUS 66 (1988), SATU CINTA SEJUTA RASA (1988), lan liya-liyané. Saliyané main filem, Anna Tairas uga main sinétron.

Sinematografi

Film 
Film kang tau dibintangi Anna Tairas.
 Jalur Bali-1977
 Mencari Cinta-1979
 Antara Dia Dan Aku-1979
 Sejoli Cinta Bintang Remaja-1980
 Senyummu Adalah Tangisku-1980
 Gundala Putra Petir-1981
 Dalam Lingkaran Cinta-1981
 Amalia S.H.-1981 dibintangi karo Widyawati lan Robby Sugara
 Tongkat Sakti-1982
 Lenyapnya Dendam Si Buta-1983
 Kupu-Kupu Putih-1983
 Pandawa Lima-1983
 Rumput-Rumput Yang Bergoyang-1983
 Ganesha-1983
 Cinta Semalam-1983
 Gadis Telepon-1983
 Pemburu Harta Karun-1984
 Mandi Dalam Blethok-1984
 Bibir-Bibir Bergincu-1984
 Senyummu Senyumku-1984
 Lelaki Sejati-1984
 Cinta di Awal Tigapuluh-1985
 Patah Hati Seorang Ibu-1985
 Kodrat-1986
 Tinggal Sesaat Lagi-1986
 Kuburan Angker-1987
 Ayahku-1987
 Satu Cinta Sejuta Rasa-1988
 Gema Kampus 66-1988
 Ngiprit Monyet-1988
 2 Dari 3 Laki-Laki-1989
 Nuansa Birunya Rinjani-1989
 Si Pahit Lidah Dan Si Mata Empat-1989
 Boss Camad-1990
 Kanibal-Sumanto-2004

Cathetan suku 

Kelahiran 1957
Aktris Indonésia
Penyanyi Indonésia
Raden Putri Patricia Ayu Dewayani Widjaya Wardani utawa kang kondhang kanthi jeneng Putri Patricia (). Putri Patricia iku salah sijiné pemeran filem kang asalé saka Indonesia.
Putri Patricia iku anak wuragil saka sadulur kang cacahé loro. Putri Patricia iku anak saka pasangan Raden Wisnu Widjaya lan Virginie Aryanie. Putri Patricia miwiti karir ing donyaning hiburan wiwit taun 1995. Jenengé dadi misuwur lumantar sinétron Dewi Fortuna. Sadurungé main ing sinétron Dewi Fortuna, Putri Patricia tau main ing sinétron kang juhdhulé Pondok Indah 2. Saliyané iku, Putri Patricia uga duwé karir ing donyaning modeling. Sinetron-sinétron liyané kang tau dibintangi Putri Patricia ya iku sinétron kang judhulé Tersanjung 6, Culunnya Pacarku, Aku Bukan Untukmu, Kau Masih Kekasihku, Rahasia Pelangi, Pintu Hidayah, lan Sebatas Aku Mampu.
Ora mung akting ing sinétron nanging Putri Patricia uga akting ing layar lebar. Putri Patricia akting ing filem kang judhulé Roh garapan sutradara Atok Suharto. Ing filem oiki, Purtri Patricia dadi bintang utama. Film Roh iki sabeneré filem asil daur ulang saka filem kang judhulé padha. Sadurungé, filem iki diprodhuksi PT Andalas Kencana Film, kanthi sutradara Susilo SWD lan dibintangi Sally Marcelina, nalika taun 1989.

Cathetan suku 

Aktris Indonésia
Anneke Putri (). Anneke Putri ya iku salah sijiné aktris filem kang asalé saka Indonesia. Anneke Putri iku artis filem nalika era taun 1980an. Anneke Putri lumrahé akting ing filem laga kaya ta filem laga kang judhulé 7 Manusia Harimau nalika taun 1986. Ing filem iki Anneke Putri akting karo aktor Ray Sahetapy lan El Manik. Film-filem kang dibintangi Anneke Putri akèh kang disutradarai karo Imam Tantowi.
Nalika pertengahan sasi Juli taun 2006 Anneke nulis buku kang judhulé Sujudku Di Bulan Sabit. Buku iki diterbitake karo Khairul Bayan Press, Jakarta.
Anneke Putri duwé jeneng dawa ya iku Anneke Lutfia Puteri. Anneke iku bojoné Ronggur Sihombing. Ronggur Sihombing iku anak saka pasangan sutradara Wahyu Sihombing lan penulis skenario Tatiek Maliyati. Dené Ronggur Sihombing uga duwé profesi dadi sutradara.
Anneke uga tau akting ing filem TAK INGIN SENDIRI taun 1985. Film iki diprodhuksi karo PT. Kanta Indah Film. Film iki dijupuk saka lagu populer kang tau dinyanyekaké karo Dian Piesesha. Ing filem arahan sutradara Ida Farida iku, Anneke main karo Rano Karno lan Meriam Belina. Saliyané dadi penulis ing majalah lan tabloid hiburan, Anneke uga tau nerbitaké kumpulan puisi, kaset carita, lan lagu anak-anak. Anneke uga tau main sinétron kanthi dadi peran Emak ing serial drama KELUARGA CEMARA.

Filmografi 
Film kang dibintangi Anneke Putri.
 7 Manusia Harimau (1986)
 Menumpas Teroris (1986)
 Kelabang Seribu (1987)
 Saur Sepuh (Satria Madangkara) (1988)
 Saur Sepuh II (1988)
 Gerbang Keadilan (1989)
 Gadis Foto Model (1989)
 Pedang Naga Pasa (1990)
 Saur Sepuh IV (1991)

Cathetan suku 

Aktris Indonésia
Tokoh saka Banyuwangi
Baby Zelvia (lair ing Ujung Padang, 1961) iku artis kang asalé saka Indonésia.

Sinetron 
 Seleb

Aktris Indonésia
Bella Esperance () iku salah siji juru main filem kang asalé saka Indonésia. Bella Esperance. Bella Esperance iku kagolong katurunan Tionghoa. Bella lair ing Singapura.

Bella Esperance miwiti kariré saka akting ing layar lebar, dadi juru main figuran ing filem kang judhulé Terang Bulan Di Tengah Hari. Jeneng Bella Esperance misuwur wiwit akting dadi tokoh Sheila ing filem Catatan Si Boy III. Ing filem iki, Bella akting bareng karo Onky Alexander, Didi Petet lan Meriam Bellina. Film kang tau dibintangi Bella kaya ta filem kang judhulé Pertemuan Kedua, Melody, Tiada Titik Balik, Bidadari Berambut Emas, lan Bibir Mer. Ing filem Bibir Mer ndadèkaké Bella Esperance kalebu nominasi FFI 1992 kategori aktris paling apik. Saliyané akting filem, Bella uga dadi paraga ing sinétron kang judhule Halimun. Bella wis suwé ora main filem. Film pungkasan kang dibintangi Bella Esperance ya iku kanthi judhul Hantu Bangku Kosong lan Kuntilanak 2.

Filmografi 
Film kang dibintangi Bella Esperance.

Sinetron 
Sinetron kang dibintangi Bella Esperance.
 Halimun
 Mutiara Cinta (1995)
 Jalan Kehidupan
 Tirai Kasih Yang Terkoyak
 Pada-Mu Ku Pasrah
 Perkawinan
 Bunga Perawan

Cathetan suku 

Aktris Indonésia
Tionghoa-Indonésia
Berliana Febryanti () iku salah siji juru main sinétron lan bintang filem Indonesia. Berliana lumrahé diundang kanthi jeneng Lia. Berliana wiwit dikenal nalika taun 1990-an. Nalika iku, Berliana dadi bintang pariwara lan sinétron.
Berliana tau akting ing sinétron Annisa kang disiyaraké ing RCTI. Lumantar sinétron iki berliana sangsaya misuwur jenengé. Kajaba iku, Berliana uga tau akting dadi tokoh Yulinar ing sinétron Noktah Merah Perkawinan kang tau disiyaraké ing salah siji stasiun tivi swasta, Indosiar. Kajaba iku Berliana uga dipercaya Garin Nugroho kanggo akting ing filem kang judhulé Puisi Tak Terkuburkan nalika taun 2000. Ing filem iki, Lia dadi wong Acèh kang éntuk akèh pacoban. Lia uga mèlu main filem kang critané dijupuk saka prastawa Tragedi Semanggi November 1998, kang irah-irahé Kutunggu di Sudut Semanggi. Film kang suwené kurang luwih 90 menit iki nyritakaké ngenani bab prastawa Semanggi. Ing filem iki, Lia akting bareng karo Tengku Firmansyah, Slamet Rahardjo Djarot, lan Dede Yusuf. Taun 2005, Lia uga akting filem Banyu Biru kanthi sutradara Teddy Soeriaatmadja.
Sinetron kang dibintangi Lia kaya ta Aku Ingin Pulang, Ingin Kumiliki, FTV Memori Kasih bareng karo Ferry Salim, serial Bunglon kang kontroversial, Lindungi TitipanMU, Hikayah lan Kisah Sedih Di Hari Minggu. Saliyané akting Berliana uga tau dadi panatacara pawarta ing TPI lan presenter acara Iptek ing Metro TV.

Cathetan suku 

Aktris Indonésia
Pranata cara télévisi Indonésia
Wong Jakarta
Cahya Kamila punika lair ing kutha Jakarta. Cahya Kamila punika anak kang nomer telu. Kados ibunipun, Cahya Kamila dados juru main sinétron saha filem. Cahya Kamila gadhah bapak ingkang namanipun H Misbach Yusa Biran. Misbach Yusa Biran punika dados Kepala (arsip filem) Sinematek Indonesia wiwit taun 1975. Misbah Yusa Biran ugi dados tiyang ingkang gadhah karya inggih punika dados sutradara saha penulis skenario. Déné ibunipun Cahya Kamila inggih punika Nani Wijaya. Nani Wijaya ugi dados aktris filem saha aktris sinétron kawakan. Kajawi punika Cahya Kamila ugi naté ndhérék kelompok teater anak wiwit cilik. Cahya Kamila naté main wonten ing sinétron Tasi Oh Tasi nalika taun 1991. Sinetron punika karyanipun Arifin C Noer. Nalika taun 1996 Cahya Kamila main wonten ing sinétron kanthi irah-irahan Butir-butir Pasir di Laut. Wonten ing sinétron punika Cahya Kamila akting sareng kaliyan ibunipun.
Cahya Kamila nikah kaliyan tiyang jaler ingkang namanipun R Bayu Purnomo. Saking pernikahan punika, Cahya Kamila patutan ingkang namanipun Keanu Arsa Syandana Ardinova. Bayi punika lair kanthi awrat 3,4 kg saha dawanipun 49 cm. Keanu Arsa lair nalika malem Idul Fitri 1431 Hijriyah.

Cathetan suku 

Aktris Indonésia